# ლეონარდო დიკაპრიო

|  |
| --- |
| **ლეონარდო დიკაპრიო** |
|  დიკაპრიო 2014 წანაშ ღურუთუთას |
| **დაბადებაშ ჯოხო** | ლეონარდო ვილჰელმ დიკაპრიო |
| **დაბადებაშ აბანი** | ლოს-ანჯელესი, კალიფორნია,  ააშ |
| **დებადჷ** | 11 გერგობათუთა, 1974 (1974-11-11)

 |
| **საქვარუა** | არტისტი, კინოპროდიუსერი |
| **აკოქიმინჯალაშ წანეფი** | 1989–ასეშა |
| **ოფიციალური ვებხასჷლა** | leonardodicaprio.com |

**ლეონარდო ვილჰელმ დიკაპრიო** (ინგლ. Leonardo DiCaprio; დ. 11 გერგობათუთა, 1974) — ამერიკალი არტისტი დო კინოპროდიუსერი.

## ბიოგრაფია

ლეონარდოქ დებადჷ დო მირდჷ კალიფორნიაშ შტატიშ ნოღა ლოს-ანჯელესის. დიკაპრიოშ მუმა ბადებათ იტალო-გერმანულ ჯინჯეფიშ ფანიაშე რე, დო დიდაქ, ირმენილ დიკაპრიო (ცირობუას ინდერბირკენი), ბჟადალ გერმანიას, ორ-ერკენშვიკეს დებადჷ. თიში მუმა რდჷ ვილჰემ ინდერბირკენი, დო დიდა რუსი - ელენა სმირნოვა, ნამუქჷთ რუსეთიშე გერმანიაშა გინულაშ უკული იგურგინუ დო ქომონჯიშ გვარი მიღჷ. მუქ დიკაპრიოქ, ვლადიმერ პუტინწკჷმა ჩიებას, გაცხადჷ, ნამდა მუში ბაბუ ხოლო რუსი რდჷ, დო გეუძინჷ: ,,თაშ ნამდა, მა ნაანთხალით ვარჷნ, გვერდო ვორექ რუსი.

ოარტისტე კარიერა დიჭყჷ 1990-იანი წანეფიშ საპონიშ ოპერეფს დო სიტკომეფს. თენეფ შქას რე „სანტა-ბარბარა“. ჰოლივუდის თიში მაართა თარი ფილმი რდჷ „ათე ბოშიშ რინა“, ნამუსჷთ თარი როლი ილაჸაფჷ. თის ხოლო მაჸუნჷ ფილმიქ „მუ აწუხენს გილბერტ გრეიპის“, ნამუშოთ თინა წჷმორინაფილი რდჷ ოსკარშა დო ორქოშ გლობუსის საუჯგუშო მაჟიახარისხამი კოჩი არტისტიშ ნომინაციას. დიკაპრიო ხოლო ჟირშა რდჷ წჷმორინაფილი BAFTA-ს, სუმშა SAGs-ს დო შკვითშა ორქოშ გლობუსის. თინა რე ორქოშ გლობუსიშ დო ვარჩხილიშ თუნთიშ მაღვენჯი.

თიხ ჯოხო გითქუ ჯეკ დოუსონიშ როლიშ ლაჸაფშო ფილმის „ტიტანიკი“. ათეს მაჸუნჷ როლეფქ ფილმეფს „ობჭოფი, ქეშეილებუდა“, „ავიატორი“, „ზისხირამი ალმასი“, დო „დაჭყაფური“. მარტინ სკორსეზეშ „ავიატორით“ თიქ ოსკარიშ მაჟრა წუმორინა დეინალუ. დიკაპრიო ხოლო ლაჸაფენს სკორსეზეშ შხვა ფილმეფს, „ნიუ-იორკიშ ბანდეფი“, „ღურელეფი“ დო „ინოკილერი კოკი“, „უოლ-სტრიტიშ გერი“.

„უოლ-სტრიტიშ გერი“, გერსხილი რე ჯორდან ბელფორტიშ ბიოგრაფიულ წინგის. დიკაპრიო რდჷ ათე ფილმიშ ალმაპროდიუსერი დო არსულენდჷ თარი, ჯორდან ბელფორტიშ როლს. ფილმიშო თიქ მიღჷ ორქოშ გლობუსიშ ჯილდო დო ოსკარიშ ხოლო ართი ნომინაცია, მარა ოსკარიშ ჯილდოქ თიქ ასეხოლო ვემიაღებუ დო თინა დათმჷ მეთიუ მაკ-კონეჰიწკჷმა. დიკაპრიოქ თქუ, ნამდა „უოლ-სტრიტიშ გერი“, გიშაკერზაფილო ოშულადარი რდჷ დო ათე ფილმიქ თიში ადრენალინი ბოლოშახ დალიუ.

## ფილმოგრაფია

| წანა |  | მარგალურო | ოდაბადური ჯოხოდვალა | როლი |
| --- | --- | --- | --- | --- |
| 1991 | ფ |  *ნოტყელეფი 3*  | *Critters 3* | ჯოში |
| 1992 | ფ |  *ლაბანამ ცურუ*  | *Poison Ivy* | გაი |
| 1993 | ფ |  *ათე ბოშიშ რინა*  | *This Boy's Life* | ტობიას 'ტობი' ვულფი |
| 1993 | ფ |  *მუ აწუხენს გილბერტ გრეიპს*  | *What's Eating Gilbert Grape* | არნი გრეიპი |
| 1995 | ფ |  *სწრაფი დო ღურელი*  | *The Quick and the Dead*  | ბიჭი |
| 1995 | ფ |  *კარაჩხაბურთიშ დღალური*  | *The Basketball Diaries*  | ჯიმ კეროლი |
| 1995 | ფ |  *ედომუშამი უკმელუა*  | *Total Eclipse* | ართურ რიმბადი |
| 1996 | ფ |  *რომეო+ჯულიეტა*  | *Romeo + Juliet* | რომეო მონტეგი |
| 1996 | ფ |  *მარვინიშ თოლი*  | *Marvin's Room* | ჰენკი |
| 1997 | ფ |  *ტიტანიკი*  |  *Titanic*  | ჯეკ დოუსონი |
| 1998 | ფ |  *რკინაშ მარშიმი*  |  *The Man in the Iron Mask* | ლუი XIV |
| 1998 | ფ |  *ჩინება*  | *Celebrity* | ბრენდონ დეროუ |
| 2000 | ფ |  *წყარპიჯი*  | *The Beach* | რიჩარდი |
| 2001 | ფ |  *კაფე დონს პლამ*  | *Don's Plum* | დერეკი |
| 2002 | ფ |  *ობჭოფი, ქეშეილებუდა*  |  *Catch Me If You Can* | ფრენკ ეიბიგნეილ უკლაში |
| 2002 | ფ |  *ნიუ-იორკიშ ბანდეფი*  |  *Gangs of New York* | ამსტერდამ ვალონი |
| 2004 | ფ |  *ავიატორი*  |  *The Aviator* | ჰოვარდ ჰიუზი |
| 2006 | ფ |  *ღურელეფი*  | *The Departed* | ბილი კოსტიგანი |
| 2006 | ფ |  *ზისხირამი ალმასი*  | *Blood Diamond* | დენი არჩერი |
| 2008 | ფ |  *ტყურეფიშ რსხილი*  | *Body of Lies* | როჯერ ფერისი |
| 2008 | ფ |  *ელართინაფაშ შარა*  |  *Revolutionary Road* | ფრენკ ვილერი |
| 2010 | ფ |  *ინოკილერი კოკი*  |  *Shutter Island* | ტედი დენიელსი |
| 2010 | ფ |  *დაჭყაფური*  |  *Inception* | დომ კობი |
| 2010 | ფ |  *ტელესკოპი ჰაბლი*  | *Hubble* | მუში დუდი |
| 2011 | ფ |  *ჯ. ედგარი*  | *J. Edgar* | ედგარ ჰუვერი |
| 2012 | ფ |  *ჯანგო დუდიშული*  |  *Django Unchained* | კელვინ კენდი |
| 2013 | ფ |  *დიდი გეტსბი*  |  *The Great Gatsby* | ჯეი გეტსბი |
| 2013 | ფ |  *უოლ-სტრიტიშ გერი*  |  *The Wolf of Wall Street* | ჯორდან ბელფორტი |
| 2015 | ფ |  *გინოსქილადირი*  |  *The Revenant* | ჰიუ გლასი |

## რესურსეფი ინტერნეტის

ვიკიოწკარუეს**?** რე ხასჷლა თემაშენ:
ლეონარდო დიკაპრიო ოფიციალური ვებ-ხასჷლა
* ლეონარდო დიკაპრიო — კინოფილმეფიშ ინტერნეტ მუნაჩემეფიშ ბაზას (ინგლისური)
* ლეონარდო დიკაპრიო Twitter-ს
* ლეონარდო დიკაპრიო Facebook-ის

## სქოლიო